**Zack Kassian** (s. 24. tammikuuta 1991 Windsor, Ontario, Kanada) on kanadalainen jääkiekkoilija.

Ura
---

Peterborough Petes varasi Kassianin neljäntenä pelaajana OHL:ään vuonna 2007 ja hän siirtyi joukkueeseen kaudeksi 2007–2008. Tulokaskausi toi 21 pistettä, mutta seuraavalla kaudella 2008–2009 Kassian oli Tony Romanon jälkeen Petesin toiseksi paras pistemies tehoilla 24+39=63. Hän keräsi myös 136 jäähyminuuttia, joilla Kassian voitti joukkueen sisäisen jäähypörssin. Hän tappeli kauden aikana 13 kertaa. Kassian pelasi kauden aikana myös OHL:n tähdistöottelussa tehoin 1+1=2 sekä CHL Top Prospects Gamessa, jossa hän taklasi John Tavaresia siellä seurauksella, että Tavares joutui jättämään ottelun kesken olkapäävamman takia.

NHL-joukkue Buffalo Sabres varasi Kassianin 13. pelaajana kesällä 2009. Samana kesänä hänet varasi myös Dynamo Moskova 56. pelaajana KHL:n varaustilaisuudessa 2009. Kassian aloitti kauden 2009–2010 Peterborough Petesin kapteenina, mutta tammikuussa 2010 hänet kaupattiin Windsor Spitfiresiin vaihdossa Austin Watsoniin ja toisen kierroksen varausvuoroihin OHL:n varaustilaisuuksiin 2012 ja 2014. Myöhemmin samassa kuussa Kassian sai 20 ottelun mittaisen pelikiellon taklattuaan päähän Barrie Coltsin Matt Kennedya. Hän sai ottelussa viiden minuutin jäähyn ryntäämisestä sekä ottelurangaistuksen. Kennedy sai tilanteesta aivotärähdyksen. Kassian voitti keväällä 2010 OHL:n mestaruuden sekä koko CHL:n mestaruuden, Memorial Cupin.

Pian Memorial Cupin jälkeen, toukokuussa 2010 Kassian sai syytteen pahoinpitelystä lyödessään miestä kotikaupungissaan Windsorissa sijaitsevassa ulkoilmabaarissa. Hänet tuomittiin 25 tunnin yhdyskuntapalveluun, maksamaan 500 dollaria hyväntekeväisyyteen sekä kustantamaan uhrin hammaslääkärimaksu.

Pahoinpitelytapauksen vuoksi Kassianin sopimusneuvottelut Buffalo Sabresin kanssa lykkääntyivät ja hän jatkoi kaudella 2010–2011 Spitfiresissä. Kassian oli tehoilla 26+51=77 joukkueen toiseksi paras pistemies Ryan Ellisin jälkeen. Hän teki marraskuussa 2010 kolmivuotisen tulokassopimuksen Buffalo Sabresin kanssa. Huhtikuussa 2011 Kassian siirtyi ns. kevätsopimuksella Sabresin farmijoukkue Portland Piratesiin, AHL:ään. Hän pelasi siellä kolme playoff-ottelua.

Kassian pelasi kaudella 2011–2012 ensimmäiset pelinsä NHL:ssä. Hän edusti Sabresia 27 NHL-ottelussa, kunnes hän siirtyi Vancouver Canucksiin. Kaupassa Canucksiin meni myös Marc-André Gragnani ja Sabresiin Cody Hodgson ja Alexander Sulzer.

Tammikuussa 2020 Kassian teki neljän vuoden jatkosopimuksen Edmonton Oilersin kanssa.

Heinäkuussa 2022 Oilers kauppasi Kassianin, ensimmäisen kierroksen varausvuoron vuoden 2022 varaustilaisuudessa, toisen kierroksen varausvuoron vuoden 2025 varaustilaisuudessa ja kolmannen kierroksen varausvuoron vuoden 2024 varaustilaisuudessa Arizona Coyotesiin vaihdossa ensimmäisen kierroksen varausvuoroon vuoden 2022 varaustilaisuudessa.

Elokuussa 2023 Kassian siirtyi tryout-sopimuksella Anaheim Ducksiin. Ducks vapautti Kassianin tryout-sopimuksesta lokakuussa 2023.

Tammikuussa 2024 Kassian teki sopimuksen Tšekin Tipsport Extraligassa pelaavan HC Sparta Prahan kanssa.

Maajoukkue
----------

Kassian pelasi alle 20-vuotiaiden MM-kilpailuissa vuonna 2011 ja voitti hopeaa. Hän sai turnauksessa myös kahden ottelun pelikiellon taklattuaan Tšekin Petr Šenkeříkia päähän.

Kassian pelasi myös alle 18-vuotiaiden MM-kilpailuissa vuonna 2009.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2006–2007 | Windsor Jr. Spitfires | AHMPL | 57 | 32 | 48 | 80 | 136 | – | – | – | – | – |
| 2007–2008 | Peterborough Petes | OHL | 58 | 9 | 12 | 21 | 74 | 5 | 1 | 0 | 1 | 2 |
| 2008–2009 | Peterborough Petes | OHL | 61 | 24 | 39 | 63 | 136 | 4 | 0 | 2 | 2 | 8 |
| 2009–2010 | Peterborough Petes | OHL | 33 | 8 | 19 | 27 | 54 | – | – | – | – | – |
|  | Windsor Spitfires | OHL | 5 | 4 | 0 | 4 | 23 | 19 | 7 | 9 | 16 | 38 |
| 2010–2011 | Windsor Spitfires | OHL | 56 | 26 | 51 | 77 | 67 | 16 | 6 | 10 | 16 | 37 | JMM | 5 | 2 | 1 | 3 | 27 |
|  | Portland Pirates | AHL | – | – | – | – | – | 3 | 0 | 0 | 0 | 2 |
| 2011–2012 | Rochester Americans | AHL | 30 | 15 | 11 | 26 | 31 | – | – | – | – | – |
|  | Buffalo Sabres | NHL | 27 | 3 | 4 | 7 | 20 | – | – | – | – | – |
|  | Vancouver Canucks | NHL | 17 | 1 | 2 | 3 | 31 | 4 | 0 | 0 | 0 | 2 |
| 2012–2013 | Chicago Wolves | AHL | 29 | 8 | 13 | 21 | 61 | – | – | – | – | – |
|  | Vancouver Canucks | NHL | 39 | 7 | 4 | 11 | 51 | 4 | 0 | 0 | 0 | 4 |
| 2013–2014 | Vancouver Canucks | NHL | 73 | 14 | 15 | 29 | 124 | – | – | – | – | – |
| 2014–2015 | Vancouver Canucks | NHL | 42 | 10 | 6 | 16 | 81 | – | – | – | – | – |
| 2015–2016 | Edmonton Oilers | NHL | 36 | 3 | 5 | 8 | 114 | – | – | – | – | – |
|  | Bakersfield Condors | AHL | 7 | 2 | 1 | 3 | 16 | – | – | – | – | – |
| 2016–2017 | Edmonton Oilers | NHL | 79 | 7 | 17 | 24 | 101 | 13 | 3 | 0 | 3 | 27 |
| 2017–2018 | Edmonton Oilers | NHL | 74 | 7 | 12 | 19 | 92 | – | – | – | – | – |
| 2018–2019 | Edmonton Oilers | NHL | 79 | 15 | 11 | 26 | 102 | – | – | – | – | – |
| 2019–2020 | Edmonton Oilers | NHL | 59 | 15 | 19 | 34 | 69 | 4 | 0 | 0 | 0 | 2 |
| 2020–2021 | Edmonton Oilers | NHL | 27 | 2 | 3 | 5 | 15 | 4 | 1 | 1 | 2 | 0 |
| 2021–2022 | Edmonton Oilers | NHL | 58 | 6 | 13 | 19 | 63 | 16 | 2 | 2 | 4 | 12 |
| 2022–2023 | Arizona Coyotes | NHL | 51 | 2 | 0 | 2 | 50 | – | – | – | – | – |
| 2023–2024 | HC Sparta Praha | ČEL | 8 | 2 | 1 | 3 | 4 | – | – | – | – | – |
| 12 kautta | yhteensä | NHL | 661 | 92 | 111 | 203 | 913 | 45 | 6 | 3 | 9 | 47 |
| 4 kautta | yhteensä | AHL | 66 | 25 | 25 | 50 | 108 | 3 | 0 | 0 | 0 | 2 |

Lähteet
-------

* Zack Kassian The Internet Hockey Databasessa (englanniksi)
* Zack Kassian *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Elite Prospects
2. ↑  Prospect Zack Kassian Player Profile Hockey's Future. Viitattu 13.6.2011. (englanniksi)
3. ↑  Windsor Acquires Zack Kassian From Peterborough  10.1.2010. OurSports Central. Viitattu 13.6.2011. (englanniksi)
4. ↑  OHL Windsor's Zack Kassian gets 20-game suspension  22.1.2010. Sporting News. Viitattu 13.6.2011. (englanniksi)[vanhentunut linkki]
5. ↑  Nyrkinisku keskeytti NHL-lupauksen sopimusneuvottelut  9.6.2010. MTV3.fi. Viitattu 13.6.2011.
6. ↑  SABRES AGREE TO TERMS WITH 2009 FIRST-ROUND PICK ZACK KASSIAN  1.11.2010. Buffalo Sabres. Viitattu 13.6.2011. (englanniksi)
7. ↑  SABRES REASSIGN KASSIAN TO PORTLAND  29.4.2011. Buffalo Sabres. Viitattu 13.6.2011. (englanniksi)
8. ↑  Canucks trade Hodgson to Sabres *CBC.ca*.  27.2.2012. Canadian Broadcasting Corporation. Viitattu 29.2.2012. (englanniksi)
9. ↑
10. ↑
11. ↑
12. ↑
13. ↑